જિલ્લા કલેક્ટરશ્રી આર. એસ. નિનામાએ તેમના સ્વાગત પ્રવચનમાં સૌને આવકારતાં જણાવ્યું હતું કે, આંતરરાષ્ટ્રીય પતંગ મહોત્સવની એક દિવસીય ઉજવણીની તક નર્મદા જિલ્લાને સ્ટેચ્યુ ઓફ યુનિટીને લીધે મળી છે, ત્યારે જિલ્લાની પ્રજાને મળેલા આ મહામૂલા અવસરના લ્હાવા બદલ રાજ્ય સરકાર પ્રત્યે આભારથી લાગણી વ્યકત કરવાની સાથે આજનો આ પતંગોત્સવ સ્ટેચ્યુ ઓફ યુનિટીની વ્યાપક પ્રચાર પ્રસિધ્ધિમાં મહત્વની ભૂમિકા બની રહેશે, તેવી શુભેચ્છા તેમણે વ્યક્ત કરી હતી.